SADFA YA MTENDE NA BAHATI

Ilikuwa siku ya kipekee kwa rijali uyo  aliyejulikana kama Mtende. Pamoja na marafiki zake akiwemo rafikiye wa chanda kwa jina Mawazo, Mtende alijiandaa kuelekea Uwanja wa kandanda ulioko katika Kijiji cha Mwabungo kujivinjari kujionea michwano ya Ligi ya mgombea wa kiti cha ubunge eneo bunge la Msambweni. Mheshimiwa Rajab Mwamajani ni mwanasiasa shupavu mwenye tajriba na uzoefu wa uongozi katika eneo hilo. Ni kijana maarufu kwa wakaazi wa eneo hilo na anatambulika sana kwa misingi mbalimbali aliyofanya kwa wananchi pindi akiwa Msaidizi wa Hayati mheshimiwa bw. Suleiman Dori. Safari ilianza guu mosi guu pili na takriban saa tisa kamili iliwapungia mkono wa burihani wakiwa tayari washafika uwanjani. Uwanja ulijaa pomoni si wazee si vijana, si wasichana si wavulana, si weupe si weusi,warefu kwa wafupi, wanene na wembamba walijaza ukumbi huo. Timu zilizopambana zilikuwa tayari uwanjani zikipasha misuli kwa ajili ya kusawazisha viungo kwa kujiandaa na pambano. Ilikuwa vijana wa Orlando F.c wakikwaruzana na Timu ya Ukunda; Waizata F.C. Saa tisa na nusu rifarii alipuliza kipenga  kwa Idhini ya Mheshimiwa Rajab aliyekuwa pambizoni akitazama dimba hilo akiwa na viongozi wengne.

Saa kumi na robo Mtende na rafikiye Mawazo walielekea kununua vitafunio wakiwa na furaha kwa kuwa timu ya nyumbani Orlando F.c ilikua imeshikilia msukani kwa mabao mawili kwa nunge. â€˜â€™Mtende mambo!â€™â€™ Sauti nyororo ya kumtoa nyoka pangoni ilitokea kutoka kwenye kikundi cha wasichana waliokua wamejulusu wakinunua barafu. Kwa hakika sauti yake ilikua ni kitambulisho cha urembo wake. â€˜â€™Poa sana hofu nawe!â€™â€™ Mtende alijikuta amejibu bila ya kutarajia na kutambua nani amemsalimia. Alikua msichana mweupe mnene kiasi mwenye macho ya gololi. Jina lake Bahati lilidhihirisha jinsi mrembo huyo alivyobahatika kwa uzuri wa umbo,rangi,kimo,kivune na akili.

Bahati alikua rafiki wa chanda na pete wa kijana Mtende. Walisoma shule ya upili ya Kinondo wakiwa na mahaba yasiyo kifani. Walitembea pamoja,kula pamoja,kusoma na kushindana kwa kuongoza kwenye mtihani kidato cha kwanza hadi cha tatu. Ushirikiano wao katika mambo mbalimbali na kusaidiana kwa harusi na matanga kulipalilia mapenzi ya hali ya juu kati yao. Chambilecho wanaosema mazoea yana tabu, kuzoeana sana kwao kuliwataabisha walipofika kidato cha tatu. Wazazi wa Bahati walikuwa wakaazi wa mtaa wa kina Mtende kwa kununua shamba na wala sio kwa kuzaliwa eneo hilo. Waliiishi Kinondo takriban miaka sudusi kabla ya mabwenyenye na walaghai kuwafurusha kwa kimabavu na kumpokonya milki yake. Wanasema aliyenguvu mpishe na ukishindana na ndovu,utapasuka msamba. Naam, Lisilobudi hubidi, Bahati na wazaziwe walilazimika kuenda kwao KilIfi kuanza Maisha upya,bila shamba wala nyumba. Jambo hili liliwahuzunisha bahati na Mtende ila hawakua na budi. Hatimaye miaka kumi imepita na leo Bahati na Mtende wanaona tena nuru ya mwezi baada ya mwongo mzima wa upofu.

Kauli ya mwisho kutoka kinywani mwa Bahati â€˜â€™Milima na milima haikutani lakini watu hukutana,ipo siku tutaonana atakama ni baada ya miaka kumiâ€™â€™ ilikuwa ikimjia mara kwa mara na kumtia huzuni na kumtoa matumaini. Walikumbatiana uku machozi ya furaha yakiwamiminika mithili ya chemchem za mto Tana. Furaha yao ilikua imezaliwa tena baada ya kuzikwa katika kaburi la sahau walipofarikiana. Shukrani kuu ilielekezwa kwa Maulana kwa jinsi ya kuwapiga tochi familia ya zee Riziki,babake Bahati. Mengi yalitokea kwa muda huu wa miaka kumi lakini yote hayakuwa adhwimu na muhimu kama yaliyowaleta tena kina Bahati  katika eneo la Kinondo kuanza ukurasa wa maisha yaliyojaa furaha na matumaini. Naam, Mungu hamtupi mja wake, Mzee Riziki aliokolewa kutoka kwenye jekejeke na dhulma aliyofanyiwa kwa kuporwa mali zake na mabwenyenye. Hayati Mheshimiwa Bwana Dori akisaidiwa na mwandalizi wa dimba la michwano hiyo bwana Rajab Mwamajani walimuokoa Mzee Riziki kutokana kutapatapa mithili ya mfamaji katikati ya bahari hindi. Kama viongozi watetezi wa haki, waadilifu na wenye utu na kujali maslahi ya watu wao, waliingilia kati jangwa lililomvamia mzee huyo wakapambana kishujaa na walaghai waliotumia uwezo na vyeo vyao kunyanyasa mwananchi. Hatimaye kabla ya kifo kumkodolea macho,mheshimiwa Dori alifua dafu na umiliki wa shamba ulirudi mikononi mwa Mzee Riziki. Aidha, nyumba na majengo yote yaliyobomolewa na matrakta yalijengwa upya kwa muda wa miezi mitatu. Muda huu, Mtende akiwa chuo kikuu cha Kenyatta hajui yanayojiri kama mtu aliyeusingizini.

Kipindi cha pili na cha mwisho kilianza Mtende na Bahati wakiwa unyounyo wakibadilishana yaliyojiri mazuri na mabaya kwa muda ule mfupi ila mrefu wa karne kwa waliopendana kwa dhati. Mawazo alijipea sababu yakuepuka  uwepo wake akaondoka. Mawazo alikua rafiki wa Mtende aliyemliwaza na kumpea matumaini na uvumilivu Mtende wakati akiwa mbali na kilichopendwa na roho yake. Alikua kijana aliyepevuka kimawazo japo na umri wa makamo. Ni Dhahiri shahiri kuwa, isingekuwa uwepo wa Mawazo kwa Mtende, vipenzi hivi viwili visinge kutana tena baada ya miaka ya changamoto na kukurukakara mbalimbali. Hapa ndipo Mtende alijuwa kuwa Bahati ako Katika chuo kikuu cha Nairobi. Kama Mtende, alipata alama ya A- Kwenye mtihani wa kitaifa. Ilikuwa ni sadfa pia kwa kuwa walikua wanafanya shahada ya unesi wote wakiwa mwaka wa pili katika vyuo tofauti ila vilivyo pua na mdomo  kimaeneo yao. Bahati na Mtende wote wako katika mapumziko ya mwezi mmoja na wamemaliza siku tatu wakiwa Kinondo. Tofauti yao ilikua moja wakati huu; Bahati alikua akimtafuta Mtende kwa Udi na uvumba, kama mtoto aliyepoteza pesa ya pekee kwenye mchanga. Kwa kijana Mtende japo alitamani kumuona bahati, uwepo wa rafikiye Mawazo ulimpunguzia unyonge na mawazo,kwa hili, haikuwa matarajio yake kamwe kuona chaguo la moyo wake.

Hatimaye, michwano hiyo ilifika ukingoni huku timu ya Orlando F.c wakiwapiku wapinzani kwa kunyakua mabao matatu kupitia mchezaji Muhamad,kifungua mimba wa kina Mtende.  Waizata walipata bao la kufutia machozi dakika ya themanini na tatu kupitia kijana Pedro. 



Question: Rafikiye Mtende wa chanda alijulikana kwa jina gani
Answer: Mawazo